Kodak
Eastman Kodak Company on monikansallinen yritys, joka tuottaa valokuvausmateriaalia ja -tarvikkeita. Sen pääkonttori on Rochesterissa, New Yorkin osavaltiossa Yhdysvalloissa. Yhtiön perusti George Eastman vuonna 1888.
Chinon (yritys)
Chinon oli japanilainen kameravalmistaja, joka tuli 1970-luvulta alkaen tunnetuksi edullisista, harrastajille tarkoitetuista järjestelmä-, kompakti- ja kaitafilmikameroistaan. Chinon-tehdas valmisti kameroita myös muille yhtiöille muun muassa Agfa-, Alpa-, Porst-, Revueflex-, Sears- ja Wittner-merkeillä. 1990-luvulla Chinon Industries valmisti myös tietokoneiden levyasemia, skannereita ja laskimia. Vuonna 1997 yhtiön osti Kodak, ja sen tehtäväksi tuli kehittää emoyhtiölleen valokuvauksen digitaaliratkaisuja nimellä "Kodak Digital Product Center, Japan Ltd." Vuonna 2004 Kodak osti loputkin Chinonin osakkeet. Vuonna 2006 yksikkö myytiin sopimusvalmistaja Flextronicsille.